‘Vermiste’ EgyptAir-vliegtuig het glo neergestortFoto: EgyptAir Volgens Egiptiese lugvaartamptenare het die vliegtuig in die Middellandse see neergestort. ŉ Voorlopige ondersoek het bevind vlug MS804, met 66 mense aan boord, het nie by enige nabygeleë lughawens geland nie. Militêre soek- en reddingspanne het intussen twee ure nadat die vliegtuig van die radar af verdwyn het, ŉ noodsein van die vermiste vliegtuig ontvang. Vliegtuie en skepe van Egipte se lug- en weermag het intussen ŉ grootskaalse soektog aan die land se kus na die vliegtuig van stapel gestuur. Volgens EgyptAir is daar 56 passasiers en 10 bemanningslede aan boord van die vliegtuig. Onder die passasiers is 30 Egiptiese burgers, 15 Franse burgers, twee Irakesese burgers sowel as ŉ burger van onderskeidelik Brittanje, België, Koeweit, Saoedi-Arabië, Soedan, Tsjaad, Portugal, Algerië en Kanada. Lees alle vorige berigte oor EgyptAir vlug MS804 op Maroela Media.